ประกาศกรมการค้าต่างประเทศประกาศกรมการค้าต่างประเทศเรื่องผลการทบทวนการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวHที่มีแหล่งกำเนิดจากประเทศโปแลนด์พ.ศ. ๒๕๔๖[๑] ตามที่ได้มีประกาศกระทรวงพาณิชย์เรื่อง ยกเลิกการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์พ.ศ ๒๕๔๖ ลงวันที่ ๑๘ กันยายน พ.ศ.๒๕๔๖ ให้ยกเลิกประกาศกระทรวงพาณิชย์ว่าด้วยการนำสินค้าเข้ามาในราชอาณาจักร (ฉบับที่ ๑๑๘)พ.ศ. ๒๕๓๙ ลงวันที่ ๒๗ธันวาคม พ.ศ. ๒๕๓๙ และประกาศกระทรวงพาณิชย์ว่าด้วยการกำหนดอัตราค่าธรรมเนียมพิเศษในการนำเข้าสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์ (ฉบับที่๔) พ.ศ. ๒๕๔๐ลงวันที่ ๒๖ พฤษภาคม พ.ศ. ๒๕๔๐ตามพิกัดอัตราศุลกากรประเภทที่ ๗๒๑๖.๓๓ซึ่งมีแหล่งกำเนิดจากประเทศโปแลนด์เป็นสินค้าที่ต้องชำระค่าธรรมเนียมพิเศษในอัตราที่กำหนดสำหรับการนำเข้ามาในราชอาณาจักรไว้และเมื่อวันที่๒๑ พฤษภาคม พ.ศ. ๒๕๔๖คณะกรรมการพิจารณาการทุ่มตลาดและการอุดหนุนได้ประชุมวินิจฉัยผลการทบทวนการเรียกเก็บค่าธรรมเนียมพิเศษตอบโต้การทุ่มตลาดตามคำขอของอุตสาหกรรมภายในและมีมติให้ยุติการเรียกเก็บค่าธรรมเนียมพิเศษดังกล่าวตามข้อ ๑๕ และ ๑๗.๒ของประกาศกระทรวงพาณิชย์ว่าด้วยการเรียกเก็บค่าธรรมเนียมพิเศษซึ่งสินค้านำเข้าเพื่อตอบโต้การทุ่มตลาดและการอุดหนุนพ.ศ. ๒๕๓๙ ลงวันที่ ๑๒ กันยายน พ.ศ. ๒๕๓๙ กรมการค้าต่างประเทศจึงออกประกาศผลการทบทวนดังนี้๑. ข้อมูลเบื้องต้นการจัดเก็บค่าธรรมเนียมพิเศษสำหรับสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์เป็นผลมาจากการไต่สวนการทุ่มตลาดสินค้าเหล็กโครงสร้างรูปพรรณหน้าตัดรูปตัว Hที่มีแหล่งกำเนิดจากประเทศโปแลนด์ซึ่งครบกำหนด ๕ ปี ในวันที่ ๒๖ธันวาคม ๒๕๔๕ และก่อนที่จะครบกำหนดดังกล่าวอุตสาหกรรมภายใน คือ บริษัทเหล็กสยามยามาโตะ จำกัดได้ยื่นคำขอให้ทบทวนการเรียกเก็บค่าธรรมเนียมพิเศษดังกล่าวต่อไปอีกโดยแสดงเหตุผลและข้อมูลประกอบว่าหากยุติการเรียกเก็บค่าธรรมเนียมพิเศษจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกคณะกรรมการพิจารณาการทุ่มตลาดและการอุดหนุนได้พิจารณาคำขอและมีมติเห็นควรให้เปิดการทบทวนการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์ตามประกาศกรมการค้าต่างประเทศเรื่องการทบทวนการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์ พ.ศ.๒๕๔๕ ลงวันที่ ๒๓ พฤษภาคม พ.ศ. ๒๕๔๕๒. สินค้าที่ทบทวนสินค้าที่ทบทวน คือเหล็กโครงสร้างรูปพรรณหน้าตัดรูปตัว H(Angles Shapes and Sections of Iron or Non-Alloy Steel: H Sections) พิกัดอัตราศุลกากรประเภทที่ ๗๒๑๖.๓๓ที่มีแหล่งกำเนิดจากประเทศโปแลนด์ ๓. ระยะเวลาของการทบทวนตั้งแต่ วันที่ ๑ มกราคม ๒๕๔๐ ถึงวันที่ ๓๑ ธันวาคม ๒๕๔๔๔. ผู้มีส่วนได้เสีย ได้แก่๔.๑ ผู้ผลิต/ผู้ส่งออกของโปแลนด์- บริษัท Huta Katowice- บริษัท Stalexport๔.๒ อุตสาหกรรมภายใน- บริษัท เหล็กสยามยามาโตะจำกัด๔.๓ ผู้นำเข้าไทยจำนวน ๔๓ ราย๔.๔ รัฐบาลโปแลนด์๕. ผู้ตอบแบบสอบถาม๕.๑ เมื่อวันที่ ๓๑ พฤษภาคม ๒๕๔๕กรมการค้าต่างประเทศได้จัดส่งประกาศเปิดการทบทวนและแบบสอบถามให้รัฐบาลโปแลด์และผู้ผลิต/ผู้ส่งออกโปแลนด์โดยกำหนดให้ส่งแบบสอบถามคืนภายในวันที่ ๒ กรกฎาคม ๒๕๔๕ปรากฏว่าไม่มีผู้ให้ความร่วมมือในการตอบแบบสอบถาม๕.๒ เมื่อวันที่ ๕ มิถุนายน ๒๕๔๕กรมการค้าต่างประเทศได้ส่งประกาศเปิดการทบทวนและแบบสอบถามให้กับอุตสาหกรรมภายใน ๑ราย โดยกำหนดให้ส่งแบบสอบถามคืนภายในวันที่ ๑๑ กรกฎาคม ๒๕๔๕ และเมื่อวันที่ ๒๖มิถุนายน ๒๕๔๕ จัดส่งให้ผู้นำเข้าที่ได้รับการสุ่มตัวอย่างจำนวน ๑๐ รายได้แก่บริษัท พิสุทธิ์โกมล จำกัด บริษัท พิสุทธิ์โชติ จำกัด บริษัท ลีไทยมุ้ย ๑๙๙๑ จำกัดบริษัท เกรียงไกร สตีล อิมปอร์ต จำกัด บริษัท ต. วรคุณ จำกัดบริษัท ดูสยาม จำกัด บริษัท ลีฟา ไออ้อน จำกัด บริษัท จิวัฒนา จำกัด บริษัทโลหะไพศาลวานิช จำกัด และบริษัท อุดมโลหะกิจ (๑๙๗๕) จำกัด โดยกำหนดให้ส่งแบบสอบถามคืนภายในวันที่ ๑ สิงหาคม ๒๕๔๕ปรากฏว่ามีเพียงอุตสาหกรรมภายในที่ให้ความร่วมมือตอบแบบสอบถาม๖. ข้อมูลที่ใช้ในการทบทวนในการพิจารณาทบทวนกรมการค้าต่างประเทศพิจารณาข้อมูลจาก(๑) ผู้ยื่นคำขอได้แก่บริษัท เหล็กสยามยามาโตะ จำกัด(๒) ผู้ใช้และอุตสาหกรรมต่อเนื่อง(๓) สถิติจากกรมศุลกากรของไทย(๔) สถิติจากสำนักงานสถิติกลางโปแลนด์๗. ผลการทบทวนกรมการค้าต่างประเทศได้พิจารณาทบทวนว่าการยุติการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์จะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกหรือไม่ โดยสรุปผลการทบทวนได้ ดังนี้๑. ในช่วงระยะเวลาการทบทวนการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์ไม่มีการนำเข้าสินค้าดังกล่าวจากโปแลนด์เลยดังนั้นจึงพิจารณาได้ว่าไม่มีการทุ่มตลาดจากโปแลนด์และไม่เกิดความเสียหายต่ออุตสาหกรรมภายใน๒. เมื่อพิจารณาว่าการทุ่มตลาดอาจฟื้นคืนมาอีกหรือไม่หากยุติการใช้มาตรการสรุปได้ว่าหากยุติการใช้มาตรการอาจมีการทุ่มตลาดจากโปแลนด์ขึ้นอีกและอาจก่อให้เกิดความเสียหายต่ออุตสาหกรรมภายในได้อย่างไรก็ดีจากหลักฐานข้อเท็จจริงที่มีอยู่ไม่มีเหตุผลที่จะเชื่อว่าการทุ่มตลาดจะฟื้นขึ้นมาอีกกรมการค้าต่างประเทศจึงเห็นควรให้ยุติการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์๘. ผลการวินิจฉัยเมื่อวันที่ ๒๑ พฤษภาคม ๒๕๔๖คณะกรรมการพิจารณาการทุ่มตลาดและการอุดหนุนได้พิจารณาผลการทบทวนของกรมการค้าต่างประเทศแล้วและมีมติว่าให้ยุติการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์๙. การเปิดเผยรายละเอียดในการทบทวนตามข้อ ๕.๒ ของประกาศกระทรวงพาณิชย์ว่าด้วยการเรียกเก็บค่าธรรมเนียมพิเศษซึ่งสินค้านำเข้าเพื่อตอบโต้การทุ่มตลาดและการอุดหนุนพ.ศ. ๒๕๓๙ ลงวันที่ ๑๒ กันยายน พ.ศ. ๒๕๓๙ ผู้ยื่นคำขอ ผู้นำเข้า และผู้ส่งออกจากต่างประเทศสามารถยื่นคำร้องขอทราบรายละเอียดที่เกี่ยวกับข้อเท็จจริงที่ใช้เป็นฐานในการทบทวนได้ที่กรมการค้าต่างประเทศถนนสนามบินน้ำ-นนทบุรี อำเภอเมือง จังหวัดนนทบุรี ๑๑๐๐๐ โทร.๐๒๕๔๗๔๗๓๘๔๐ โทรสาร ๐๒๕๔๗๔๗๔๑ตามแบบฟอร์มที่กำหนด ภายในหนึ่งเดือนนับแต่วันที่ประกาศกระทรวงพาณิชย์ เรื่องยกเลิกการเรียกเก็บค่าธรรมเนียมพิเศษตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากประเทศโปแลนด์ พ.ศ.๒๕๔๖ ลงวันที่ ๑๘ กันยายน พ.ศ. ๒๕๔๖ มีผลบังคับใช้ ประกาศ ณ วันที่ ๒๔กันยายน พ.ศ.๒๕๔๖ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๖กันยายน ๒๕๕๔[๑] ราชกิจจานุเบกษา เล่ม ๑๒๐/ตอนพิเศษ ๑๑๑ง/หน้า ๗/๒๕ กันยายน ๒๕๔๖